नारायणगढ़. पिछले एक सप्ताह के दौरान 9 लोगों की जान खनन कारोबारियों के फायदे के चलते खत्म हो गई। मगर प्रशासन आज भी आंखें मूंदे बैठा है। रविवार चचेरी बहन की शादी में शरीक होने पंहुचे एक सैनिक की समारोह स्थल के बाहर ही ओवरलोड ट्रैक्टर टाली ने जान ले ली। जानें कैसे हुआ हादसा...
- बीकानेर में ड्यूटी पर तैनात सैनिक संदीप सिंह शनिवार की रात चचेरी बहन की शादी समारोह में शामिल होने के लिए जंगुमाजरा पहुंचा।
- रविवार को नारायणगढ़ कालाअांब पर चावला पैलेस में कार्यक्रम चल रहा था। तीन बजे संदीप सिंह किसी काम के लिए बाहर आया और बाइक से निकल पड़ा।
- तभी कालाआंब की तरफ से आ रही बजरी से भरी ट्राली ने उसे चपेट में ले लिया। ओवरलोड ट्रैक्टर ट्राली संदीप के उपर से गुजर गई। जिसके चलते सैनिक की मौके पर ही मौत हो गई।
- घटना के बाद ट्रैक्टर ड्राइवर मौके से फरार हो गया। कुछ देर बाद ही लोग व परिजन मौके पर इकट्ठा हुए और कालाआंब मार्ग पर जाम लगा दिया। लोगों ने प्रशासन व राज्यमंत्री के खिलाफ जमकर नारेबाजी की।
- लोगों का आरोप है कि राज्यमंत्री के इशारे पर क्षेत्र में खनन सामग्री से भरे बगैर नंबर के ओवरलोडिड वाहन चल रहे हैं।
- पुलिस ने जाम खुलवाने के भरसक प्रयास किए, लेकिन लोगों की मांग थी कि राज्यमंत्री मौके पर आएं और हालात देखें।
- पुलिस अधिकारियों ने लोगों को विश्वास दिलाया कि अब ओवरलोड वाहनों पर शिकंजा कसा जाएगा। तब जाकर जाम को खोला गया।
पुलिस की लापरवाही से भड़का मामला
- संदीप सिंह की मौत के बाद परिजन सड़क पर विलाप कर रहे थे। जिसके कारण दोनों तरफ के वाहन रुक गए। इसी बीच एक पुलिसकर्मी मौके पर पहुंचा और मौत पर परिजनों से उल्टा सीधा बोलने लगा।
- बस इसी बात को लेकर परिजन और क्षेत्र के लोग भड़क गए और जाम लगा दिया। कालाआंब की तरफ से आ रहे खनन सामग्री से भरे अनेक ओवरलोड वाहन भी जाम में फंस गए थे।
- लोगों ने पुलिस को आइना दिखाते हुए कहा कि इन पर कार्रवाई क्यों नहीं की जाती। डीएसपी के आदेश पर सभी वाहनों के चालान किए गए।
आगे की स्लाइड्स में देखें जाम लगाते लोगों की फोटोज
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva